open-index/open-wikipedia-markdown huggingface dataset:
קים אונג-יונג

**קים אונג-יונג** (בקוריאנית: **김웅용**; נולד ב-8 במרץ 1962) הוא ילד פלא לשעבר ממוצא קוריאני. קים החזיק בתואר בעל ה-IQ הגבוה ביותר בספר השיאים של גינס, אשר העריך אותו בכ-210.

## חייו
כבר בגיל שנתיים הציג קים שליטה יוצאת דופן בקוריאנית, יפנית, פורטוגזית, גרמנית, ואנגלית. הוא למד אלגברה, ובגיל 5 החל להופיע בטלוויזיה היפנית ולפתור בעיות דיפרנציליות ואינטגרליות מסובכות. הוא היה תלמיד אורח לפיזיקה באוניברסיטה בגילאי 7-4. 

בגיל 8 הוזמן על ידי נאס"א ללמוד בארצות הברית, שם סיים את לימודיו. בשנת 1974 החל לעבוד במחקר בנאס"א עד שחזר לקוריאה בשנת 1978. הוא החליט לעבור מפיזיקה להנדסה אזרחית, וקיבל דוקטורט בתחום זה. בסך הכול פרסם קים כ-90 מאמרים בנושא הידראוליקה בכתבי עת מדעיים.

כיום הוא משמש כפרופסור מן החוץ באוניברסיטת צ'ונבוק שבקוריאה.

## ביבליוגרפיה
* World's Highest Iq באתר Reference.com
* Top 10 Child Prodigies: Kim Ung-Yong באתר דיסקברי
* 16 Of The Smartest Children In History: Kim Ung-Yong באתר Buisness Insider, 15 ביוני 2011

קטגוריה:דרום קוריאנים
קטגוריה:ילדי פלא
קטגוריה:מהנדסים אזרחיים
קטגוריה:שיאני גינס
קטגוריה:עובדי נאס"א
קטגוריה:בוגרי אוניברסיטת האניאנג
קטגוריה:דרום קוריאנים שנולדו ב-1963
ישיבת כף החיים

**ישיבת כף החיים** היא ישיבה גבוהה לבעלי תשובה בירושלים, בראשות הרב יעקב חיים סופר.

הישיבה הוקמה על ידי הרב שלמה רוזנר והרב סופר בה'תשל"ט, ונקראת על שם הספר "כף החיים", שחיבר אבי סבו של סופר, הרב יעקב חיים סופר. תחילה שכנה הישיבה בבית כנסת "חוג שבע" שברחוב דוד בירושלים. בשנת ה'תשנ"ב עברה הישיבה לרחוב 'אהלי יוסף' בשכונת "גבעת משה" בעיר.

בישיבה לומדים כשישים בחורים מגילאי 18, וקיים בה גם כולל אברכים. המשגיח הוא הרב שלמה דסקל, מתלמידי הרב שלמה וולבה.

## קישורים חיצוניים
* 
* ישיבת כף החיים באתר ויקישיבה
* 

כף החיים
כף החיים
קטגוריה:גבעת משה
שלושת המשיחים מאיפסילנטי

**שלושת המשיחים מאיפסילנטי** (מאנגלית: The Three Christs of Ypsilanti) הוא ספר מאת הפסיכולוג מילטון רוקיץ', המגולל את סיפורו של ניסוי שערך בשלושה חולים בסכיזופרניה פרנואידית שטענו שהם ישו, בבית החולים בעיר איפסילנטי שבמישיגן, ארצות הברית.

נושאי המחקר היו ג'וזף (58), שנמצא באשפוז פסיכיאטרי במשך שני עשורים; קלייד (70), חקלאי לשעבר שסבל מבעיית שתייה ודמנציה; ולאון (38), שמגיל צעיר האמין שהוא ישו. הניסוי החל ביולי 1959 ונמשך כשנתיים. על מנת לחקור את הניתוק מהמציאות שבו היו המטופלים שבויים דאג החוקר לכך שיהיו בחדרים סמוכים, וכן הניע אותם להיפגש בין היתר בחדר האוכל ובמהלך מטלות בבית החולים. במהלך הניסוי, רקח הודעות ומסרים מדמויות שאינן קיימות במטרה לבצע מניפולציות במטופלים (כגון שליחת מכתבים ממענים מפוברקים), על מנת לבדוק האם דעתם תשתנה, אך זה לא קרה. בתקופה זו, שלושת הגברים התווכחו רבות, וכל אחד מעם טען שהוא ישו האמיתי והקדוש מכולם, וכן שהאחרים לוקים במחלת נפש או שהם רובוטים. בחלוף הזמן, החיכוכים ביניהם פסקו והם התיידדו והחלו לדבר על נושאים אחרים. בסופו של הניסוי לא חל שיפור בניתוק מן המציאות בו לקו שלושת הגברים והם המשיכו להאמין שהם ישו.

תלמידיו של רוקיץ' באותה העת העידו שהיה מניפולטיבי ושאף ליצירת עימותים בין הגברים בניסוי. עם השנים הגיע הסופר למסקנה שהתנהלות מחקרו הייתה פסולה אתית, ולמהדורת 1984 הוסיף את ההתנצלות "לא הייתה לי זכות, אף לא בשם המדע, לשחק בתפקיד אלוהים, להתערב בחייהם הפרטיים ולשפוט אותם". בהמשך אף אמר שהם אלו שהפריכו את אמונתו שיצליח לשנותם, ולמעשה הדבר גרם לו להכיר בכך שהוא עצמו החזיק באמונה שיש ברשותו כוח אומניפוטנטי.

הספר יצא לאור לראשונה בשנת 1964. ב-2011, יצא במהדורה מחודשת על ידי ה-The New York Review of Books.

בשנת 2017 יצא סרט הדרמה "שלושה משיחים"  שביים ג'ון אבנט, ומבוסס על מחקרו של רוקיץ', שגם השתתף בכתיבת התסריט.

## הערות שוליים

קטגוריה:ספרי 1964
קטגוריה:ספרי עיון
קטגוריה:פסיכיאטריה
קטגוריה:מחשבות שווא
תרשיש (ארץ)

**תַרְשִׁישׁ** היא שמה של ארץ עתיקה, המוזכרת בתנ"ך מספר פעמים. הארץ הייתה ידועה במסחרה, ומלכי יהודה, ישראל ופיניקיה ניהלו קשרים ענפים איתה.

מתוך אזכורה בספר בראשית עם שאר בני יוון, ניתן להסיק שהיא הייתה ממערב לארץ ישראל. בתרגום השבעים ובוולגטה וכן בתרגום יונתן בן עוזיאל תורגמה כקרתגו. אולם בימינו מקובל לזהות את הארץ עם טרטסוס  שבחצי האי האיברי, או עם טרסוס שבאסיה הקטנה.

## המסחר
תרשיש נודעה במסחרה הענף, ופריטים רבים יובאו בדרך קבע ממנה למזרח התיכון. בין השאר מוזכר בתנ"ך: מתכות שונות (זהב, כסף, ברזל, בדיל ועופרת), בעלי חיים אקזוטיים (תוכים, פילים וקופים) ומקנה.

"אוניות תרשיש" היה כינוי לאוניות חזקות, המסוגלות לשוט למרחקים. האוניות יועדו לנסיעות למרחקים ארוכים יחסית והיו בעלות תפוסה גבוהה יחסית. בניית האוניות היוותה אתגר כלכלי והנדסי עבור הממלכות, ואחזקת אוניות שכאלה הייתה הכרחית עבור התפתחות ממלכה.

## אזכורים בתנ"ך
השם תרשיש מוזכר בתנ"ך לראשונה כאחד מבניו של יון. היא מוזכרת בתנ"ך לראשונה כמקום העומד בקשרי מסחר עם שלמה המלך, שאוניותיו הביאו משם סחורות. קשרי המסחר נזכרים גם בתקופה מאוחרת יותר, אצל יהושפט שמנסה לבנות אוניות בעציון גבר כדי ללכת לתרשיש, וגם בירמיהו מוזכרים אוצרות שהובאו מתרשיש. תרשיש תופסת מקום דומיננטי בקינת ישעיהו () ובדברי יחזקאל (–) על העיר צור. כאשר יונה הנביא רצה להתחמק מקיום הוראת האל להוכיח את בני נינוה הוא עלה על ספינה מנמל יפו אל תרשיש. ניכר איפוא, שנסיעות אל תרשיש מנמלי ארץ ישראל הקדומה היו דבר שבשגרה.

מאידך, ברור שנסיעה אל תרשיש הייתה נסיעה ארוכה, ותרשיש נחשבה ארץ רחוקה. כאשר ישעיהו מנבא אודות אחרית הימים, הוא אומר: .

אזכור נוסף מופיע בספר דניאל, בו תואר המלאך גבריאל שגופו כגודל תרשיש: 
## אזכורים חוץ־מקראיים
ישנו ממצא ארכאולוגי בו מופיע השם תרשיש, הממצא הוא כתובת אבן שנמצאה בסרדיניה בשם Nora Stone , הכתובת חרוטה בכתב פיניקי. אין תמימות דעים לגבי פרשנות הכתובת, לפי אחת הדעות בכתובת מוזכר שליט מסרדיניה (שרדן) שנלחם בשליט מתרשיש, ניצח אותו ואז חזר לסרדיניה.

## מיקום גאוגרפי
בתנ"ך עצמו יש קושי בזיהוי המיקום של תרשיש. מספר יונה נראה שמדובר במקום בים התיכון, משום שיונה יורד אל יפו כדי לנסוע אליה: "ויקם יונה לברח תרשישה מלפני ה' וירד יפו וימצא אונייה באה תרשיש ויתן שכרה וירד בה לבוא עמהם תרשישה מלפני ה'". מאידך גיסא, בתיאור מפעליו של יהושפט בספר דברי הימים, נאמר שהוא בנה אוניות בעציון גבר ללכת תרשיש, ומשתמע שהיא נמצאת באזור הים האדום: "וַיְחַבְּרֵהוּ עִמּוֹ לַעֲשׂוֹת אֳנִיּוֹת לָלֶכֶת תַּרְשִׁישׁ וַיַּעֲשׂוּ אֳנִיּוֹת בְּעֶצְיוֹן גָּבֶר".

על סתירה זאת עמד האברבנאל והציע שני פירושים: א. עזרא (מחברו של ספר דברי הימים, לפי המסורת) לא דייק. ב. יהושפט ניסה לשלוח אוניות מעציון גבר דרך היאור (מפרץ סואץ) והם נשברו בדרך שם.

לעומתו הציע המלבי"ם, שהאוניות הקיפו את אפריקה כדי להגיע לספרד, ושתרשיש היא טרטסוס שבספרד, המוזכרת על ידי הרודוטוס ועוד.

גם בין שאר פרשני המקרא לא קיימת הסכמה לגבי זהותה של תרשיש. בעוד שבתרגום יונתן בן עוזיאל, תרגום השבעים והוולגטה תרשיש היא קרתגו, בעוד יוסף בן מתתיהו בקדמוניות היהודים מצביע על טרסוס שבקיליקיה כתרשיש המקראית.

כיום מקובל שתרשיש הייתה במערב הים התיכון, בייחוד בטרטסוס .

קיימים גם פרשנים המציעים שתרשיש הכוונה לחוף באופן כללי, ובפרט, לחופים האירופיים שממערב ליון הקדומה.

## לקריאה נוספת
* 
* 

## קישורים חיצוניים
* .
* תרשיש באתר הניווט בתנ"ך.

## ביאורים

## הערות שוליים

קטגוריה:אתרי המקרא
קטגוריה:פיניקים: מושבות
עין במבה

**עין במבה** או "**עין כמו במבה**" הוא מעיין שכבה בהרי ירושלים הממוקם כקילומטר אחד דרומית למושב עמינדב. המעיין נובע ב**רכס לבן** מעל הגדה הצפונית של נחל רפאים, בגובה 722 מטרים מעל פני הים.

הקרקע באזור מורכבת ברובה מקרטון, סלע משקע שמי הגשמים מחלחלים דרכו ויוצאים בתוך המערה שם הם יוצרים בריכה שמגיעה לגובה של עד כ-60 ס"מ, הבריכה היא בצורה של האות ר' וקרקעיתה מלאה בבוץ.

המעיין הוא העליון שבשרשרת מעיינות באפיק נחל יבש. והוא סמוך גם למעיינות עין לבן ועין חניה.

המעיין נקרא גם עין המערה, עין סיף ועין אל באלד (מעיין הכפר, כמו מעיינות רבים באזור) היות ששימש בעבר את תושבי הכפר ולג'ה.

## קישורים חיצוניים

* גלריית תמונות באתר מאחורי ההר

## הערות שוליים

במבה
לוגלין סנטוס

**לוגלין סנטוס** (בספרדית: **Luguelín Santos**; נולד ב-12 בנובמבר 1993 בבאיאגואנה) הוא אצן דומיניקני. הוא סגן האלוף האולימפי (לונדון 2012) ובעל מדליית ארד מאליפות העולם (מוסקבה 2013) בריצת 400 מטר.

## הישגים
סנטוס רשם את הישגיו המשמעותיים הראשונים בגילאי נוער בשנת 2010, כשהשתתף באליפות מרכז אמריקה והקריביים לנוער שנערכה בסנטו דומינגו. הוא זכה במדליית כסף בריצת 400 מטר, והיה שותף לזכייה של הנבחרת הדומיניקנית במדליית ארד בריצת 400X4 מטר. באליפות העולם לנוער באתלטיקה שנערכה במונקטון שבקנדה ב-2010 סיים במקום השישי, אך חודש מאוחר יותר, באולימפיאדת הנוער שנערכה בסינגפור, זכה בשתי מדליות זהב, הן בריצת 400 מטר והן עם נבחרת אמריקה במירוץ השליחים ל-400X4 מטר. באליפות העולם לנוער באתלטיקה שנערכה בברצלונה ב-2012, במדליית זהב נוספת בריצת 400 מטר.

בתחרויות הבוגרים החל סנטוס להשתתף בשנת 2011. במשחקים הפאן-אמריקאיים שנערכו באותה שנה בגואדלחרה, זכה במדליית הכסף בריצת 400 מטר, עם שיא אישי חדש - 44.71 שניות. בנוסף, זכה במדליית כסף גם עם נבחרת השליחים הדומיניקנית בריצת 400X4 מטרים. באליפות העולם באתלטיקה באולם שנערכה באיסטנבול ב-2012 סיים במקום התשיעי, ולא העפיל לגמר. בתחרות שנערכה בהנגלו שבהולנד בהמשך השנה, שיפר סנטוס את שיאו והעמידו על 44.45 שניות.

### מדליית כסף אולימפית
באולימפיאדת לונדון (2012) זכה סנטוס במדליית כסף בריצת 400 מטר בתוצאה של 44.46 שניות, אחרי קיראני ג'יימס מגרנדה שקבע שיא אישי חדש של 43.94 שניות ולפני לאלונד גורדון מטרינידד וטובגו (44.52 שניות).

### מדליית ארד באליפות העולם
באליפות העולם שנערכת במוסקבה ב-2013 זכה סנטוס במדליית ארד בריצת 400 מטר בתוצאה של 44.52 שניות, אחרי לאשון מריט שקבע שיא אישי חדש של 43.74 שניות וטוני מק'קוויי (44.40 שניות) שניהם מארצות הברית. נוסף לכך, הוא סיים במקום 38 בריצת 200 מטר בתוצאה של 21.13 שניות ובמקום 14 בריצת שליחים 4x400 מטר בתוצאה של 3:03.61 דקות.

באליפות העולם שנערכה בבייג'ינג ב-2015 קבע שיא אישי ולאומי חדש בריצת 400 מטר - 44.11 שניות, אך סיים במקום הרביעי.

## שיאים אישיים
### אצטדיון
* ריצת 200 מטר: 20.55 שניות (2013)
* ריצת 300 מטר: 32.56 שניות (2012)
* ריצת 400 מטר: 44.11 שניות (2015) **שיא הרפובליקה הדומיניקנית**

### אולם
* ריצת 400 מטר: 46.83 שניות (2012)

## קישורים חיצוניים

קטגוריה:אישים מהרפובליקה הדומיניקנית שנולדו ב-1992
קטגוריה:הרפובליקה הדומיניקנית: אתלטים
קטגוריה:אצנים
קטגוריה:נושאי דגל הרפובליקה הדומיניקנית באולימפיאדה
קטגוריה:אתלטים באולימפיאדת ריו דה ז'ניירו (2016)
קטגוריה:אתלטים באולימפיאדת לונדון (2012)
תומאס האבר

**תומאס האבר** (**Thomas Huber**; נולד ב-14 ביולי 1955) הוא אמן וצייר שווייצרי.

## ביוגרפיה
האבר, יליד ציריך, למד בין השנים 1977 ל-1978 ב, ב-1979 בקולג' המלכותי לאמנות בלונדון, ובין השנים 1980 ל-1983 . בשנת 1992 שימש כמנהל הזמני של ה-Centraal Museum  באוטרכט. בין השנים 2000 ל-2002 שימש כיו"ר איגוד האמנים הגרמנים. 

בשנת 2012 נערכה לכבודו תערוכה ב.

## קישורים חיצוניים

* 
* תערוכה רטרו-פרספקטיבה במוזיאון לאמנות מודרנית בז'נבה

קטגוריה:ציירים שווייצרים
קטגוריה:שווייצרים שנולדו ב-1955
וליקה טוריה

**וליקה טוריה** (טוריה הגדולה, באוקראינית: **Велика Тур'я**, בפולנית **Tuża Wielka**,ברוסית: **Великая Турья**) הוא כפר במערב אוקראינה, בחבל גליציה ההיסטורי, כ-15 ק"מ מצפון מזרח לעיירה בולחוב וכ-90 ק"מ ממזרח לגבול אוקראינה–פולין. היישוב נוסד ב-1578 ובשנת 2001 התגוררו בו כ-2,500 איש.

## יהודים
יהודים חיו בכפר שנים רבות, כנראה לפחות מהמאה ה-18 והוא נקרא בפיהם טוז'ה ויילקה (שם הכפר בפולנית). ערב מלחמת העולם השנייה התגוררו בווליקה טוריה מאות משפחות, מתוכן כ-70 משפחות יהודיות שבבעלות רבות מהן היו חנויות (מכולת, בדים, כלי בית, סדקית), ושתי משפחות (של האחים גרול) שבבעלותן היו מנסרות, שסיפקו עצים לנגרים המקומיים ולנגרים בערים הסמוכות. רבות מהמשפחות עסקו גם בחקלאות (עצי פרי, ירקות, חיטה, כוורות, משק חי) ולמשפחות גלס  היה מפעל חמאה  שמכר את תוצרתו בסביבה וגם במספר ערים מרוחקות, בפולין.

במרכז הכפר היו בית כנסת, מקווה ושוחט שסיפקו את צורכי הקהילה. שם גרו רוב המשפחות היהודיות ושם גם אפו את המצות בחג הפסח. הילדים היהודיים למדו יחד עם ילדי הכפר בבית ספר יסודי אוקראיני מקומי. מכיתה ו' ואילך עברו רוב הילדים ללמוד בבית ספר בעיר סטרי, כ-20 ק"מ מצפון מערב לכפר. רוב המשפחות העסיקו גם מורה פרטי, "רבי", שלימד את הילדים את ה-א"ב העברי מספר תורה. את הטקסט עצמו לימדו ביידיש. כמו יהודים רבים בסביבה גם יהודי וליקה טוריה היו דתיים, אך לא חרדים. רבים מהגברים גילחו את זקנם והלכו בימי חול בלי כיסוי ראש, אך הקפידו על קיום המצוות ובשבתות ובחגים התפללו בבית הכנסת בכפר.

עד 1939 היה האזור שבו נמצא הכפר שייך לפולין. עם פרוץ מלחמת העולם השנייה הגיעו הנאצים קרוב מאוד לכפר, בהתאם להסכם ריבנטרופ–מולוטוב שחילק ביניהן את השליטה במזרח אירופה. מ-1939 ועד 1941 נשלט האזור על ידי ברית המועצות. השליטים החדשים ציוו על סגירת כל העסקים הפרטיים. המפעלים ובתי העסק הגדולים הולאמו ובתי העסק הקטנים נסגרו.

ביוני 1941 הכריזה גרמניה מלחמה על ברית המועצות וכבשה את הכפר. היהודים בכפר חיו דורות רבים בין האוקראינים ועם רובם היחסים היו טובים מאוד. עם זאת, מדי פעם היו התפרצויות אלימות ומעשי שוד, שהתגברו מאוד עם הגעתם של הגרמנים. זמן קצר לאחר השתלטותם על האזור פקדו הגרמנים על כל היהודים בכפרים לעבור לערים ורוב יהודי וליקה טוריה עברו לבולחוב, לסטרי ולדולינה הסמוכות. זה היה סופו של היישוב היהודי בכפר. עד סוף המלחמה שרדו רק שישה יהודים מאלה שחיו בכפר עם פרוץ המלחמה, כולם בני משפחת גלס. איש מהם לא שב לגור בכפר.

## ראו גם
בולחוב

## קישורים חיצוניים

* תמונות באתר Фото Планета

קטגוריה:מחוז איוואנו-פרנקיבסק: יישובים
קטגוריה:גליציה
קטגוריה:קהילות יהודיות באוקראינה
קטגוריה:שואת יהודי אוקראינה
קטגוריה:יישובים שהוקמו במאה ה-16
פניה פנלון

**פניה פנלון** (בצרפתית: **Fania Fénelon**; בשמה המקורי **פניה גולדשטיין**, 2 בספטמבר 1908, פריז – 19 בדצמבר 1983) הייתה זמרת צרפתייה וחברה בתזמורת הנשים באושוויץ.

## קורות חייה
אביה, סוחר יהודי בשם ז'ול (יודה) גולדשטיין נולד בשנת 1885 ברוסטוב לפאול (פנחס) גולדשטיין וסוניה סופיה (שרה) לבית שבום. בהמשך הוא עבר לצרפת. סבא של פניה מצד אביה - פאול (פנחס) גולדשטיין היה שען שנולד לאברהם-יהודה גולדשטיין ולנה (לנצה גיטל) לבית רוזנבלום. פניה למדה באקדמיה למוזיקה ובלילות שרה במועדונים תחת השם פניה פנלון. במלחמת העולם השנייה תמכה בהתנגדות נגד הנאצים ונשלחה למחנה הריכוז אושוויץ. לקראת סוף המלחמה היא הועברה לברגן-בלזן, שם שוחררה.

אחרי המלחמה נעשתה זמרת מפורסמת. עם בן-זוגה היא עברה לגור בברלין המזרחית, אך אחרי מותו חזרה לצרפת. במזרח-גרמניה לימדה בבית ספר לתיאטרון על שם הנס אוטו בלייפציג.

בשנים 1973–1975 כתבה את הרומן "תזמורת הנשים באושוויץ", שהתבסס על היומנים שלה. כנגד הספר יצאו הרבה נשים אחרות, שהיו בתזמורת, בביקורת, שתיארה את אלמה רוזה באור שלילי מדי.

בסרטו של ארתור מילר מ-1980, תזמורת על תנאי, שמבוסס על האוטוביוגרפיה שלה, מגלמת את דמותה ונסה רדגרייב.

## קישורים חיצוניים

* על הסרט תזמורת הנשים באושוויץ
* 

קטגוריה:חברות תזמורת הנשים של אושוויץ
קטגוריה:יהודים בשואה: צרפת
קטגוריה:בוגרי הקונסרבטואר של פריז
קטגוריה:זמרות יהודיות צרפתיות
קטגוריה:זמרים יהודים צרפתים
קטגוריה:אסירים במחנה הריכוז ברגן-בלזן
קטגוריה:פסנתרנים יהודים צרפתים
קטגוריה:צרפתיות שנולדו ב-1908
קטגוריה:צרפתים שנולדו ב-1908
קטגוריה:צרפתיות שנפטרו ב-1983
קטגוריה:צרפתים שנפטרו ב-1983
אברהם אביש מפרנקפורט

רבי **אברהם אביש מליסא** (גם: **אבוש**; **מפרנקפורט** (פרנקפורטר); ת"נ לערך – י"א בתשרי ה'תקכ"ט) היה מרא דאתרא ואב בית דין בליסא ובפרנקפורט. שמו מפורסם כאחד מראשי האוסרים בפרשת הגט מקליווא.

## תולדות חייו
נולד בערך בשנת ת"נ (1690) במזריטש דליטא (כיום בפולין), שם כיהן אביו, ר' צבי הירש, כאב בית דין. אביו היה נינו של רבי אברהם חיים שור. מסופר כי בצעירותו לא נודע כבעל כישרון יוצא דופן, אך לאחר שהִרבה בתחנון ותפילה נפתחו לו שערי תורה ומאז לא פסק מלשפוע דברי תורה. למד אצל רבי שמואל מפיורדא (ה"בית שמואל"), ולאחר מכן נסע לפרנקפורט ללמוד אצל רבי נפתלי כ"ץ שהיה רב המקום באותה עת, אצלו למד גם קבלה. לאחר השרפה הגדולה שפרצה בעיר בכ"ד בטבת ה'תע"א (1711), שבגינה הושם רבי נפתלי כ"ץ במאסר, התפזרו תלמידיו של רבי נפתלי וגם רבי אברהם חזר לפולין. שם התפרנס תקופה ממכירת שמנים, עד שהחל לשמש ברבנות. למד גם אצל רבי צבי הירש ביאלה.

נישא לבתו של רבי אליהו הכהן מזריטש (חתן רבו רבי שמואל מפיורדא).

### ברבנות
כיהן ברבנות בכמה קהילות עד לשנת ה'תקי"ג. האחרונה שבהן הייתה עיר הולדתו מזריטש, שבה ירש את כיסא אביו. בשנת ה'תקי"ג נפטר אחיו, רבי מרדכי, והוא נקרא לכהן תחתיו ברבנות העיר ליסא שבפולין גדול. את כהונתו כרבה של פרנקפורט החל בשנת ה'תקי"ט (1759), כמה שנים לאחר פטירתו של הרב הקודם רבי יעקב יהושע פלק (ה"פני יהושע"). בפרנקפורט כיהן כמרא דאתרא, אב"ד וראש ישיבה עד לפטירתו בי"א בתשרי ה'תקכ"ט (1768).

עמד לימינו של רבי יהונתן אייבשיץ בפולמוס הקמיעות.

ביחד עם שאר רבני פרנקפורט, היה רבי אברהם אביש מעורב בפרשת הגט מקליווא, וכרב העיר היה מראשי האוסרים, כנגד עמדת רוב רבני הדור. אולם, יש המפקפקים במידת מעורבותו של רבי אברהם אביש מליסא בפולמוס בפועל, למרות שחתמו בשמו על כל הכרוזים הוא חתום בעצמו בפועל רק על המכתב הראשון, וגם על חתימה זו הודיע רבי שמעון קופנהגן כי רבי אביש חזר בו מיד לאחר החתימה וכעס על אלו שהפעילו נגדו לחץ כבד כדי שיחתום, על ידי סילוף סיפור המעשה.

## מאמריו
*אילו היה יודע אדם כמה גדול כוחה של האמת לא היה משקר לעולם.

## משפחתו
גיסו רבי איצק מרגליות חותנו של רבי עקיבא איגר.

אחיו רבי מרדכי מליסא.

אחיינו רבי עקיבא איגר.

## ספריו
* ברכת אברהם על מסכת ברכות
* ברכת אברהם על מסכת עירובין, מסכת פסחים ומסכת ביצה
* מחזה אברהם על הגדה של פסח
* קנה אברהם על ספר בראשית (וחנוכה) על דרך פּרד"ס
* עמק המלך על הרמב"ם
* ספר "ברכת אברהם" על שולחן ערוך אורח חיים נותר בכתב יד
* ספר "ברכת אברהם" על התורה ופרקי אבות (ווארשא, תרמ"ד)
* ספר "ברכת אברהם" על מגילת רות (ווארשא, תרצ"ד)

## קישורים חיצוניים
* 
* 
*  (הספדי רבי צבי הירש אוירבך ובנו רבי אביעזרי זליג).
* 

## הערות שוליים

קטגוריה:רבנים גרמנים
קטגוריה:ראשוני האחרונים
קטגוריה:אבות בתי דין
קטגוריה:לשנו: רבנים
קטגוריה:פרנקפורט: רבנים
קטגוריה:אישים הקבורים בבית הקברות היהודי העתיק בפרנקפורט
קטגוריה:ילידי 1700
קטגוריה:נפטרים ב-1769
ארו (אמן)

**ארו** (**Erró**; נולד ב-19 ביולי 1932) הוא הכינוי של האמן האיסלנדי **גומנדור דומנדסון** (**Guðmundur Guðmundsson**), אשר נודע ביצירות בסגנון הפופ ארט והפוסט-מודרני, וביצירות בעלות מסר פוליטי.

לאחר שלמד באיסלנד, בגיל 20 התקבל לאקדמיה לאמנות של אוסלו, נורווגיה. בשנת 1954 למד באקדמיה של פירנצה, ובהמשך ברוונה, שם התרכז בטכניקת הפסיפס. בשנת 1958 עבר לפריז, שם התקבל על ידי הסוריאליסטים המקומיים בזרועות פתוחות. בשנת 1963 נסע ארו לראשונה לניו יורק ובא במגע עם פופ ארט שהגיע לאופנה באותה תקופה.

ארו גר בפריז למעלה מחמישים שנה. בדרך כלל הוא מבלה חלק מהחורף בתאילנד ובקיץ הוא נשאר בביתו בפורמנטרה שבספרד.

אחת מסדרות הציורים המפורסמות שלו עוסקת בדימויים של מאו דזה-דונג.

ארו היה נשוי לאמנית מרים בת-יוסף עד למותה ב-2023, ואב לבן.

## קישורים חיצוניים

*  

## הערות שוליים

קטגוריה:קצרמר ציירים
קטגוריה:פסלים איסלנדים
קטגוריה:אמנים הידועים בשם במה
קטגוריה:ילידי 1932
מוחמד מנאע

**מוחמד מנאע** (בערבית: **محمد مناع**) המוכר בכינוי אבו אלעז (נולד ב-8 במאי 1941) כיהן כמזכיר וכראש המועצה מקומית מג'ד אל כרום.

## ביוגרפיה
מוחמד מנאע נולד, גדל והתחנך בכפר מג'ד אל כרום, למד בבית הספר החקלאי בכפר ראמה.

נשוי לסועאד, ואב לשמונה.

## מזכיר המועצה המקומית מג'ד אל כרום 1963–1978
לאחר הקמת המועצה המקומית מג'ד אל כרום כיהן מוחמד מנאע בשנים 1963–1978 כמזכיר המועצה מקומית מג'ד אל כרום.

## ראש המועצה המקומית מג'ד אל כרום 1978–1993
ב-7 בנובמבר 1978 נבחר מוחמד מנאע לראשונה לראשות המועצה המקומית מג'ד אל כרום ברוב קולות של 83.5%.

ב־25 באוקטובר 1983 נבחר לקדנציה שנייה.

ב־28 בפברואר 1989 נבחר לקדנציה שלישית.

בתפקיד ראש המועצה הוא הטביע חותמו באופן בולט על היישוב, אופיו והתפתחותו.
בין יתר פעולותיו:
*הרחיב את תחום השיפוט ל-9,252 דונם,
*אושרה תוכנית המתאר הראשונה של היישוב,
*הקים את בית הספר התיכון "אל שאג'ור",
*הקים בית ספר חטיבת הביניים,
*נבנה האגף הצפוני של בית הספר היסודי עומר בן אל-ח'טאב,
*הספרייה העירונית,
*אולם הספורט שהיה בין הראשונים במגזר הערבי,
*מגרש כדור הרגל העירוני,
*הקמת מערכת הביוב והניקוז הראשונה ביישוב,
*העברת כביש 85 דרומה מהיישוב וסיפוח שטח של כ־300 דונם לתחום היישוב לצורך פיתוחו.
*תקופה כהונתו התאפיינה בפיתוח מסיבי של היישוב בכל התחומים, חינוך, ספורט, תכנון ובניה, פעילות תרבות ופנאי,
*בסיום תקופת כהונתו הראשונה לא היה אף מבנה שכור על ידי המועצה.

## ראש המועצה המקומית מג'ד אל כרום 2009–2013
לאחר סיום כהונתו הראשונה, המועצה המקומית מג'ד אל כרום, נקלעה לקשיים כספיים כבירים ולהיעדר ניהול תקין. בשל כך הוחלט על ידי הממשלה בשנת 2003 על איחוד היישובים בענה, דייר אל-אסד, מג'ד אל כרום תחת מועצה מקומית משותפת בשם אלשג'ור, לצורך הבראתם מהגרעון.
אך בנובמבר 2008 אישרה הכנסת חוק המבטל את האיחוד. החל מ-1 בדצמבר 2008, שב המצב לקדמותו.

בבחירות חדשות למועצות המקומיות הנפרדות שהתקיימו ב-18 באוגוסט 2009, התמודד מוחמד מנאע לראשות המועצה לאחר לחץ ציבורי מהתושבים להתמודד על מנת להחזיר עטרה ליושנה ליישוב, ובכך נבחר מוחמד מנאע לתפקיד ראש המועצה מג'ד אל כרום לקדנציה רביעית.

בבחירות לרשויות המקומיות שהתקיימו באוקטובר 2013, החליט מוחמד מנאע לאחר עשייה של 50 שנה בתפקיד ציבורי, לא להתמודד לראשות המועצה, ופעל לאחווה ואחדות בין המועמדים הצעירים, ואף יזם מהלך אחדות בין המועמדים בכך שהגיע ביחד עם שאר המועמדים אצל על כל מועמד באספה הכללית שקיים במהלך תקופת הבחירות.

## הערות שוליים

קטגוריה:ראשי מועצות מקומיות בישראל
קטגוריה:ערבים ישראלים
קטגוריה:מג'ד אל-כרום: אישים
קטגוריה:ערבים בראשות רשויות מקומיות בישראל
קטגוריה:ישראלים שנולדו ב-1941
סטיבן סולומון

**סטיבן סולומון** (באנגלית: **Steven Solomon**; נולד ב-16 במאי 1993) הוא אצן אוסטרלי-יהודי, בעל מדליית ארד מאליפות העולם באתלטיקה לנוער ומקום שמיני באולימפיאדת לונדון 2012 בריצת 400 מטר.

## חייו
סולומון נולד בסנט לאונרדס שבסמוך לסידני. אף שנולד למשפחה יהודית, למד בבית ספר פרטי אנגליקני. בגיל 6 החל לשחק כדורגל במועדון "הכח" המקומי. בשנת 2009 השתתף במכביה ה-18, כקפטן נבחרת הנוער של אוסטרליה.

במהלך 2009 החל סולומון להפגין יכולות גם באתלטיקה. הוא שבר את שיא אליפות בתי הספר בריצת 200 מטר, שנקבע ב-1959, קבע שיא אליפות גם בריצת 400 מטר, וגם ניצח בתחרות הקפיצה לרוחק לגילאי 16, וזכה במדליית הארד בריצת 100 מטר משוכות. בפעם הראשונה בה התחרה בריצת 400 מטר משוכות, שבר את שיא ניו סאות' ויילס בריצה זו. בשלהי אותה שנה, בתחרות לגילאי 17, זכה גם במדליית זהב בריצת 400 מטר ובמדליית כסף בריצת 400 מטר משוכות. באותה שנה השתתף לראשונה גם בתחרות בינלאומית, אליפות העולם באתלטיקה לנוער שנערכה במונקטון שבקנדה, במסגרת נבחרת השליחים האוסטרלית ל-400X4 מטרים. הנבחרת סיימה במקום הרביעי.

בשנת 2011 השתתף סולומון לראשונה באליפות העולם באתלטיקה, שנערכה בטגו. הוא השתתף רק במירוץ השליחים ל-400X4 מטרים, בו סיימה נבחרת אוסטרליה במקום העשירי. באותה שנה זכה לראשונה באליפות אוסטרליה בריצת 400 מטר, הישג עליו חזר גם ב-2012. באליפות העולם באתלטיקה לנוער שנערכה בברצלונה ב-2012 זכה סולומון במדליית הארד, לאחר שקבע שיא אישי חדש בריצת 400 מטר, 45.52 שניות. 

באולימפיאדת לונדון (2012) סיים סולומון במקום שמיני בריצת 400 מטר בתוצאה של 45.14 שניות. בשלב חצי הגמר קבע שיא אישי חדש של 44.97 שניות, שיפור לשיאו בלמעלה מחצי שנייה בתוך פחות מחודש.

בתחרויות האתלטיקה של המכביה ה-19 זכה סולומון במדליית כסף בריצת 400 מטר, בתוצאה של 46.24 שניות, אחרי דונלד סנפורד מישראל.

## קישורים חיצוניים

* סטיבן סולומון באתר מועדון הספורט Randwick Botany Harriers

## הערות שוליים

קטגוריה:אצנים אוסטרלים
קטגוריה:אצנים יהודים
קטגוריה:אתלטים אוסטרלים
קטגוריה:אתלטים יהודים
קטגוריה:אתלטים באולימפיאדת לונדון (2012)
קטגוריה:שגרירים של רצון טוב - יוניסף
קטגוריה:אוסטרלים שנולדו ב-1993
קטגוריה:אצנים באולימפיאדת טוקיו (2020)
תכשיטים במקרא

**[[תכשיט]]ים** מסוגים שונים הוזכרו ב**[[תנ"ך|מקרא]]**, בשמם המקראי: "עֲדִי", "תפארת", ו"כלי תפארת".

ההתקשטות הייתה התנהגות שכיחה אצל המין האנושי מאז שוכני המערות, ושרידים מתכשיטיהם נמצאו בחפירות ארכאולוגיות. בתנ"ך מוזכרים תכשיטים רבים לאברי הגוף השונים, שהיו בשימוש אצל נשים ואצל גברים. הם הוכנו ממגוון חומרים מכל הסובב את האדם: מאבנים ומתכות: כסף, זהב, מהצומח ובעלי חיים, מחומרים טבעיים וחומרים מעובדים כגון בד ומתכות מורכבות.

## תכשיטים
### <big> תכשיטי הראש </big>

[שמאל|ממוזער|150 פיקסלים|סוג של נזר מ"[אוצר פריאמוס"]]

[שמאל|150 פיקסלים|ממוזער|זוג עגילים, יוון העתיקה, [המאה ה-2 לפנה"ס|המאה ה-2 או המאה ה-1 לפנה"ס]]
[שמאל|150 פיקסלים|ממוזער|תכשיט לאוזן, [יוון העתיקה]]

### תכשיטי האוזן

### תכשיטי האף

### תכשיטי הצוואר והחזה

### החושן
החושן היה תכשיט פולחני אשר נמסר לכהן הגדול, מדור לדור.

[שמאל|150 פיקסלים|ממוזער|תכשיט, צמיד או א/צעדה, ב[מצרים העתיקה]]
[שמאל|150 פיקסלים|ממוזער|צמיד (אחד מזוג), סוריה [המאה ה-5 לפנה"ס|המאה ה-5 או ה-4 לפנה"ס]]

### תכשיטי הזרוע

שמאל|150 פיקסלים|ממוזער|טבעת, יוון העתיקה

שמאל|150 פיקסלים|ממוזער|טבעת חותם מזהב, מצרים העתיקה

### תכשיטי היד וכף הרגל

### תכשיטי הרגל

### תכשיטים נוספים
***לחש**
***פנינה**
***ציץ**
***צניף**
***קשורים**
***רדיד**

## אביזרים
התכשיטים נוצרו מחפצים שונים, חלקם שנמצאו בסביבה הטבעית וחלקם שהוכנו עבור בניית התכשיט. בהם:
*שרוכים ממגוון חומרים (המניכא הוא שרוך שעליו השחילו חרוזים).
*חרוזים ממגוון חומרים, שהרונים - קישוטים בצורת סהר, ירח; ושביסים - קישוטים בצורת שמש; שניהם קשורים בראשיתם לפולחן כוחות הטבע.

[שמאל|ממוזער|150px|דמויות גברים עדויים, רועים [אמורים, בציור קיר בעיר מארי, בסוריה (צילום: מוזאון הלובר)]]
שמאל|ממוזער|150 פיקסלים|אוסף תכשיטים מיוון העתיקה

## ראו גם
* בגדי כהונה
## לקריאה נוספת
* מנחם סוליאלי, משה ברכוז (עורכים), **לכסיקון מקראי**, א-ב, תל אביב: הוצאת דביר, תשכ"ה-1965, עמ' 685–688.
* אברהם אבן-שושן, **קונקורדנציה חדשה לתורה נביאים וכתובים**, ירושלים: הוצאת המִלון החדש, 2000.
* יוחנן אהרוני, **אטלס כרטא לתקופת המקרא**, ירושלים: הוצאת כרטא, 1974.

## קישורים חיצוניים
* נעמי עמית, תכשיטים בתקופת המקרא, באתר מטח
* תכשיטים במקרא, באתר מקראנט
* 

## הערות שוליים

קטגוריה:תנ"ך
קטגוריה:תכשיטים עתיקים
קטגוריה:מלאכת יד
כוס כימית

סוגי כוסות כימיות שונים|שמאל|200px
ממוזער|שימוש בכוס כימית במסגרת ניסוי

**כוס כימית** היא כלי המשמש לערבוב, לאידוי, לחימום ולמדידת נוזלים. על פי רוב היא גלילית בצורתה ובעלת תחתית ישרה. רוב הכוסות הכימיות מצוידות בפייה, המאפשרת לרוקנן בקלות מתכולתן. נפח הכוס נע בין מיליליטרים בודדים למספר ליטרים.

## היסטוריה
הכלי נכנס לשימוש בשנת 1453.
## מבנה
ימין|(א) כוס כימית של גריפין (ב) כוס כימית של ברצליוס (ג) כוס שטוחה או כוס לגיבוש
* (א) כוס כימית שהכניס לשימוש ג'ון ג'וזף גריפין שגובהה גדול פי 1.4 מקוטרה. כוס זו היא הנפוצה ביותר.
* (ב) כוס כימית הנקראת על שמו של ברצליוס, שגובהה גדול פי שניים מקוטרה. כוס זו משמשת בעיקר לטיטרציה.
* (ג) בכוס זו נעשה שימוש גם בתהליך הגיבוש וגם על מנת לחמם בה פריטים אחרים.

הכוס הכימית נבדלת מבקבוקוני מעבדה ("קולבה") בכך שדפנותיה ישרות ואנכיות למשטח שעליו היא מונחת. יוצאת מכלל זה היא הכוס הכימית המכונה "כוס פיליפ".

## חומר גלם
הכוסות הכימיות מיוצרות מזכוכית (כיום בעיקר מזכוכית בורוסיליקט), אך לעיתים גם מפלסטיק (בעיקר מפוליאתילן, פוליפרופילן, טפלון) וממתכות (פלדת אל-חלד, אלומיניום).
## סימון חיצוני
הכוס הכימית מסומנת בשנתות, שאין בכוחן לשמש למדידה מדויקת, אך נועדו לאפשר הערכת נפח גסה. על מנת להגן על תכולת הכוס, ניתן לכסותה על ידי כוס גדולה יותר או באמצעות זכוכית שעון. האפשרות השנייה בטיחותית יותר.
## ראו גם
* אביק
* אמפולה
* ארלנמייר

## קישורים חיצוניים

קטגוריה:כימיה
קטגוריה:כלי מעבדה
כימית
נימי דו-ימי

**נִימִי דּוּ-יַמִּי** (שם מדעי: *Nemipterus randalli*) הוא דג ממשפחת הנימיים שתפוצתו הטבעית באוקיינוס ההודי וים סוף, ולאחרונה היגר לים התיכון ומתפשט בו בקצב מהיר.

## מאפיינים
נימי דו-ימי חי באזורים חוליים ובוציים בסמוך לקרקע בעומקים שבין 22–200 מטרים באזורי חיותו המקוריים ובים התיכון בעומקים של 30–80 מטרים. ניזון מרכיכות, דגיגים ושאר יצורים ימיים שמצליח ללקט מקרקעית הים. אורכו המקסימלי של הדג מגיע ל-25 ס"מ אולם נפוץ באורך 15 ס"מ. צבעו אדמדם, קצה חלקו העליון של סנפיר הזנב מאורך יותר מחלקו התחתון, ומסתיים במעין חוט דקיק וקצר.

נימי דו-ימי נצפה לראשונה בים התיכון של ישראל בשנת 2006, ובמפרץ איסכנדרון שבטורקיה בשנת 2008. הדג הגיע בהגירה לספסית, מים סוף דרך תעלת סואץ אל הים התיכון, וכיום הדג נפוץ ביותר בים התיכון, באזור הלבנט, ומהווה בו נציג יחיד למשפחת הנימיים. כיום הוא הדג הדומיננטי ביותר בדיג המכמורת בים התיכון של ישראל. ערכו המסחרי של הדג התגבר וכיום הפך לחלק בלתי נפרד מהדיג המסחרי. כיום הוא הדג הנתפס ביותר בדיג פיתיונות ספורטיבי בעומקים של 30 עד 83 מטר מול חופי ישראל של הים התיכון לאחר שדחק את המולית האדומה (ברבוניה) שהייתה נפוצה מאוד בעבר באזורי המחיה הנוכחיים של הנימי דו-ימי בים התיכון.

בשפה עממית הדג נקרא ג'רבידה אילתית, ברבון, ברבידה או סנפנים (ברבים).

## קישורים חיצוניים

* נימי דו-ימי מאתר הוועדה המדעית לחקר הים התיכון - CIESM. 
* 
* 

## הערות שוליים

קטגוריה:דגי מאכל
קטגוריה:נימיים
קטגוריה:מיני בעלי חיים פולשים בישראל
קטגוריה:דגי הים התיכון
קטגוריה:דגי האוקיינוס ההודי
קטגוריה:בעלי חיים שתוארו ב-1986
עמיקם רוטמן

**עמיקם רוטמן** (נולד ב-7 באוקטובר 1945) הוא עורך תוכניות, שדרן רדיו, תסריטאי, עיתונאי, ומרצה לתקשורת. היה בעל הטור האישי הראשון ברדיו ומאבות הסגנון האישי הפתוח של שידורי הרדיו מתחילת שנות השבעים של המאה ה-20.

## ביוגרפיה
עמיקם רוטמן נולד בהרצליה לברכה ומאיר רוטמן (פועל בניין ועוזרת לגננת). בשירותו הצבאי עבר קורס קציני חי"ר והיה מפקד מחלקה. השתחרר בדרגת סרן אחרי שירות קבע כקצין הדרכה. למד מדע המדינה באוניברסיטה העברית בירושלים, התחיל לעבוד ברדיו בשנת 1971 ככתב. פרש מקול ישראל באמצע שנת 2011.

מתגורר ביישוב לוטם. נשוי ואב ל-4, מהם שניים מנישואיו הראשונים.

מסעדת "רוטמן" שבבעלות המשפחה פעלה במשך 14 שנה בלוטם ונסגרה בשנת 2017.

### קריירה תקשורתית
שימש כתב חדשות ברדיו, עורך ומפיק יומני חדשות והגיש את היומן "בחצי היום".

כתב תסריטים לסרטים דוקומנטריים בשירות הסרטים הישראלי ובטלוויזיה החינוכית ("מקום קבורתו"). רוטמן היה בעל הפינה האישית הראשונה באמצע שנות השבעים - "השבוע שעובר" - מבט אישי על השבוע ששודר מדי יום שישי לקראת השעה שתיים בצהריים. הוא ערך והגיש תוכניות לילה ("תחנה", "ערב טוב מירושלים", ועוד.) הנחה אירועי זמר ומופעים ("ערב שירי נעמי שמר") וערך תוכניות דוקומנטריות של מעקב אחרי אירועים והקלטות בשטח ("שעה קטנה").

היה בין חבורת העיתונאים שכתבו במקומון הירושלמי הראשון "ירושלתון". לימים כתב גם טור אישי שנקרא "טור" במקומון "כל העיר" והיה בין מקימי העיתון "חדשות" (עורך מדורים בעמודים הפנימיים וכותב רשימות). הוא ערך והגיש את מהדורת החדשות הראשונה של הטלוויזיה בכבלים בחברת הטלוויזיה בכבלים "גוונים" ששידרה מראשון לציון. הוא כתב גם במקומונים: "על השרון", ו"לעניין". שידר מבזקי חדשות בגלי צה"ל ותוכנית סקירת עיתונות בבוקר בשנת 1995.

ערך תקליט על ביקור סאדאת בירושלים. ("44 שעות בירושלים") ב"קול ישראל" גם ערך והגיש את תוכנית סקירת העיתונות "אור ראשון" (הוא גם בעל זכות היוצרים על שם התוכנית). היה מרצה לתקשורת וניהל סדנאות רדיו במכללת עמק יזרעאל, מכללת נתניה, ומכללת ספיר. תוכנית הרדיו האחרונה שערך נקראה "אלה החיים" ובה בין היתר הייתה משודרת שיחה שלו עם עצמו כראיון ערוך מהאולפן ומטלפון, מה שאפשר להגדיר כחידוש שאין לו אח ורע בשידורים.

רוטמן זכה ל"פרס רשות השידור על תוכניות דוקומנטריות" מידי המנכ"ל גדעון לב ארי בסוף שנות השבעים על התוכנית "שעה קטנה".

## ספרו
* **אלה החיים**, הוצאת עולם חדש, 2014

## קישורים חיצוניים

* 
* 
* יעקב בר-און, מתברר שאפשר לחיות בלי חדשות: איש התקשורת שעזב הכל ועבר לגליל, באתר מעריב השבוע, 25 בפברואר 2015
* 
* 

## הערות שוליים

קטגוריה:עיתונאים כותבי עברית
קטגוריה:עיתונאים ישראלים
קטגוריה:שדרני רדיו ישראלים
קטגוריה:קרייני חדשות ישראלים
קטגוריה:תסריטאי טלוויזיה ישראלים
קטגוריה:סגל קול ישראל
קטגוריה:סגל גלי צה"ל
קטגוריה:סגל חדשות
קטגוריה:זוכי פרס רשות השידור
קטגוריה:בוגרי האוניברסיטה העברית בירושלים
קטגוריה:סגל המכללה האקדמית ספיר
קטגוריה:סגל המכללה האקדמית נתניה
קטגוריה:סגל המכללה האקדמית עמק יזרעאל
קטגוריה:לוטם: אישים
קטגוריה:ישראלים שנולדו ב-1945
אליזבת גיליס

**אליזבת' איגן גיליס** (באנגלית: **Elizabeth Egan Gillies**; נולדה ב-26 ביולי 1993) היא שחקנית, זמרת ומדבבת אמריקאית, המוכרת מגילום דמותה של ג'ייד ווסט בסדרת הנוער "ויקטוריוס" בערוץ ניקלודיאון, ובתור פאלון קרינגטון בסדרת הדרמה "שושלת" ברשת The CW, המהווה עיבוד מחודש לסדרה באותו השם ששודרה בשנות ה-80.

## ביוגרפיה
גיליס נולדה בעיירה האוורת', בניו ג'רזי, לדייב ולורי גיליס. יש לה אח צעיר ממנה בשלוש שנים. משפחתה ממוצא אירי לרוב ורבע מוצאם הוא איטלקי.

## קריירה
קריירת המשחק שלה החלה כשהייתה גיליס בת 12, כאשר הופיעה בפרסומות של חברת הסלולר "וירג'ין". היא עזבה את הלימודים בכיתה ט' כדי לקדם את קריירת המשחק שלה. בשנת 2007 דיבבה את דמותה של דפני בסרט האנימציה "מועדון ווינX: סוד הממלכה האבודה". באותה שנה שיחקה בסדרה "האחים דונלי" של רשת NBC את דמותה הצעירה של ג'ני ריילי אותה גילמה אוליביה ויילד.

בשנת 2008 שיחקה בסרט הנעורים "הרולד" לצד קובה גודינג ג'וניור וניקי בלונסקי. ושיחקה בסרט נעורים אחר "הקליקה" לצידה של ברידג'יט מנדלר. באותה שנה שיחקה לצד אריאנה גרנדה במחזמר "13" בברודוויי בתפקיד לוסי.

בשנת 2010 החלה לגלם את ג'ייד וסט בקומדיה "ויקטוריוס" בכיכובה של ויקטוריה ג'סטיס אשר שודרה בערוץ ניקלודיאון למשך שלוש עונות עד שנת 2013.

בשנת 2014 שיחקה בסרט האימה "Animal" . באותה שנה שיחקה את הדמות קלי רוס בסרט "killing daddy" ברשת "lifetime" והופיעה בפרק מתוך הסדרה "סאם וקאט".

בשנת 2015 שיחקה בסרט הקומדיה "חופשה בהפרעה". ביולי 2015 החלה לשחק בתפקיד ראשי בסדרה "סקס, סמים ורוק אנד רול" של רשת FX, בתפקיד ג'יג'י רוק, בתו של ג'וני רוק בגילומו של דניס לירי, שגם יצר את הסדרה. ביוני 2016, עלתה העונה השנייה של הסדרה בה שבה גיליס לשחק.

ב-2017 החלה לשחק בתפקיד הראשי בחידוש לאופרת הסבון המפורסמת משנות השמונים "שושלת", בתפקיד פאלון קרינגטון, בתו של בלייק קרינגטון המיליונר.

בשנת 2018 שיחקה בסרט "אריזונה" בתפקיד קלסי. בשנת 2019 הופיעה ביחד עם אריאנה גרנדה כחלק מסיבוב ההופעות של גרנדה. הם הופיעו עם השיר "Give it up", שבוצע לראשונה ב"וויקטוריוס" כתשע שנים קודם לכן.

בשנת 2022 דיבבה את קאטוומן בתפקיד הראשי באנימציית האקשן "קאטוומן - על הכוונת".

## חיים אישיים
באוגוסט 2020 נישאה למפיק המוזיקלי מייקל קורקוראן בטקס פרטי ומצומצם בניו ג'רזי. השניים הכירו על סט "ויקטוריוס", שם קורקוראן שימש כמלחין של הסדרה. השניים מתגוררים באטלנטה, ג'ורג'יה שבארצות הברית.

## פילמוגרפיה
### קולנוע

### טלוויזיה

## דיסקוגרפיה
### אלבומי אולפן

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:שחקניות ילדות אמריקאיות
קטגוריה:זמרות אמריקאיות
קטגוריה:זמרים אמריקאים
קטגוריה:זמרות רוק אמריקאיות
קטגוריה:מדבבות אמריקאיות
קטגוריה:אמריקאיות שנולדו ב-1993
קטגוריה:אמריקאים שנולדו ב-1993
סוללת בגדאד

**סוללת בגדאד** המכונה גם "הסוללה הפרתית" (Parthian Battery), היא ככל הנראה הסוללה הקדומה ביותר. הסוללה מתוארכת לתקופה הפרתית, והיא בת כ־2,000 שנה. הסוללה התגלתה בשנת 1936 בהריסות הכפר פארטיאן שבעיראק באזור בו נמצאת כיום העיר בגדאד. במהלך החפירות להנחת פסי רכבת, עובדי הרכבת חשפו מתקן עשוי חימר. תחילה לא ידעו כיצד להתייחס לממצא; מאוחר יותר, בשנת 1938, וילהלם קניג, חוקר גרמני במוזיאון הלאומי של עיראק, מיין את המוצגים באוספי המוזיאון והעלה סברה כי מדובר בתא גלווני.

## מבנה הסוללה
הסוללה מורכבת מכד חרס בגובה של כ־130 מ"מ, אליו הוכנס צילינדר נחושת ובתוכו מוט ברזל. הכד היה מלא בנוזל חומצתי כגון חומץ, מיץ לימון או מיץ ענבים. הסברה המקובלת  גורסת כי המתקן שימש ככל הנראה לצורך אלקטרוליטי, ולא כמקור אנרגיה. ייתכן שהפרתים, ששלטו בבגדאד (בערך 250 לפנה"ס), עשו שימוש בסוללות אלו כדי לצפות כלים ותכשיטים בכסף וזהב .

בתוכנית הטלוויזיה "מכסחי המיתוסים" בנו שחזור של הסוללות והגיעו למסקנה שחיבור של עשרה כדים בטור יכול להפיק מתח בעל פוטנציאל של 4.5 וולט.

## קישורים חיצוניים

## הערות שוליים

קטגוריה:עיראק: היסטוריה
קטגוריה:ייצור חשמל
קטגוריה:אלקטרוכימיה
קטגוריה:בגדאד: היסטוריה
ענקת

**ענקת** (ביוונית נקראה **אָנוּכִּיס**) הייתה אלת הנילוס (האנשת נהר הנילוס) במיתולוגיה המצרית. ענקת נחשבה חלק מהשילוש שכלל את האלים חְנוּם וסָטִיס , ויש סברה כי נחשבה לבתם של שני אלים אלה, או לרעייה שנייה של האל חנום. 

ענקת מתוארת כאלה החובשת כובע עשוי נוצות. היעל נחשבה כחיה המקודשת לאלה. בתקופת הממלכה הקדומה מרכז פולחנה היה באי סהל. בתקופת השושלת ה-13 הקים פרעה סובחוטפ השלישי מקדש לכבודה, וכתובות מתארות פסטיבל שנערך לכבודה שנקרא "חג ענקת", ובמסגרתו, בראשית ההצפות העונתיות של נהר הנילוס זרקו לנהר, כקרבן, זהב, מטבעות ואבנים טובות כתודה לנהר המשקה את האדמה. במסגרת החג הותרה אכילת דגים מסוימים שבשאר ימות השנה אכילתם נאסרה (דבר המעיד על היות הדגים קדושים לאלה).
בתקופת הממלכה החדשה הוקם עבור האלה מרכז פולחני באי יב.

## ראו גם
* אלוהויות במצרים העתיקה

## קישורים חיצוניים

* Anuket, באתר אנציקלופדיה בריטניקה (**באנגלית**)
* Anuket: The Ancient Egyptian Goddess of the Nile, באתר History Cooperative (**באנגלית**)
* Anuket, באתר Ancient Egypt Online (**באנגלית**)
* Anuket, באתר Landofpyramids.org (**באנגלית**)

קטגוריה:אלות מצריות
קטגוריה:אלות ים ונהר
מסג'ד-י ג'אמע (אספהאן)

**מסג'ד-י ג'אמע של אספהאן** (בפרסית: **مسجد جامع اصفهان**, מַסְגִ'דֶ גָ'אמֶע אֶצְפַהָאן, מסגד יום השישי) הוא המסגד הגדול והקהילתי ("ג'אמע") של אספהאן שבאיראן. המסגד הוא תוצאה של בנייה ממושכת, של שיפוצים ושל תוספות באתר החל משנת 771 ועד סוף המאה ה-20. בצד הדרום-מזרחי של המסגד נמצא הבאזאר הגדול של אספהאן.
## המבנה
זהו אחד מהמסגדים העתיקים ביותר שעדיין בשימוש באיראן, והוא נבנה בסגנון הארכיטקטוני הנקרא "ארבעת האיוונים", כלומר יש בו ארבעה שערים העומדים אחד מול השני. "איוון"  הוא חדר פתוח מקומר. במאה ה-13 היה הצד הדרומי של המסגד מקומר ב"מוקרנס", תאים דמויי-נישה.

הבנייה באתר בתקופת השושלת הסלג'וקית כללה הוספת שני חדרים בעלי כיפה. הכיפה הדרומית נבנתה כדי לארח את המחראב ב-1086–1087 והייתה גדולה יותר מכל כיפה אחרת שנבנתה עד אז. הכיפה הצפונית נבנתה שנה אחר כך ותפקידה אינו ידוע בוודאות. על אף שהיא נמצאת על הציר הדרומי-צפוני, היא נמצאת מחוץ לגבולות המסגד. הכיפה נבנתה באיזון גאומטרי ודאי.

במבצע שאגת הארי, נפגע המסגד מגלי הדף שפגעו באריחים ובאלמנטים דקורטיביים של המסגד
מרכז|ממוזער|360px|ציור של רחבת המסגד בשנת 1840

## קישורים חיצוניים
* 

* 

## הערות שוליים

ג'אמע
אמונת

[שמאל|ממוזער|180px|דמותה של אמונת על קיר [מקדש לוקסור]]
**אמוּנֵת** או **אמוֹנֵת** הייתה אלה במיתולוגיה המצרית. אמונת הייתה אשת האל אמון. משמעות שמה "הרעיה הנסתרת" ומדובר בצורת הנקבה של שמו של אמון. 

המצרים הקדמונים זיהו אותה עם ניית, רעייתו של האל רע (אשר זוהה עם אמון). החל מהשושלת השתים עשרה זוהתה מות כרעייתו של אמון במקום אמונת, אולם פולחנה של אמונת נותר פעיל בעיר תבאי. 

אמונת תוארה בדמות אישה הלובשת את הכתר האדום (ה), ומחזיקה מטה עשוי פפירוס.

## ראו גם
* אלוהויות במצרים העתיקה

## קישורים חיצוניים

קטגוריה:אלות מצריות
כריסטיאן פארש

**כריסטיאן פארש** (בהונגרית: **Pars Krisztián**; נולד ב-18 בפברואר 1982) הוא אתלט הונגרי. הוא האלוף האולימפי (לונדון 2012), פעמיים ברציפות סגן אלוף העולם (טגו 2011 ומוסקבה 2013), פעמיים ברציפות אלוף אירופה (הלסינקי 2012 וציריך 2014) ו-10 פעמים ברציפות אלוף הונגריה (2014-2005) ביידוי פטיש.

## ביוגרפיה
פארש נולד במערב הונגריה בקורמנד שבמחוז ואש. הוא מתאמן בהדרכת זולט נמט.

### 2004
באולימפיאדת אתונה (2004) סיים פארש במקום חמישי ביידוי פטיש בתוצאה של 78.73 מטר. בשלב המוקדמות הוא קבע את התוצאה השנייה בטיבה, 80.50 מטר שיכלה להספיק למדליית כסף.

### 2005
באליפות העולם שנערכה בהלסינקי, פינלנד בשנת 2005 סיים פארש במקום שביעי ביידוי פטיש בתוצאה של 78.03 מטר.

### 2006
באליפות אירופה שנערכה בגטבורג, שוודיה בשנת 2006 סיים פארש במקום שישי בתוצאה של 78.34 מטר.

### 2007
באליפות העולם שנערכה באוסקה, יפן בשנת 2007 סיים פארש במקום חמישי ביידוי פטיש בתוצאה של 80.93 מטר.

### 2008
באולימפיאדת בייג'ינג (2008) סיים פארש במקום רביעי ביידוי פטיש בתוצאה של 80.96 מטר.

### 2009
באליפות העולם שנערכה בברלין, גרמניה בשנת 2009 סיים פארש במקום רביעי ביידוי פטיש בתוצאה של 77.45 מטר. בשלב המוקדמות הוא סיים ראשון בתוצאה של 78.68 מטר, שהייתה מספיקה למדליית ארד.

### 2010
#### סגן אלוף עולם
באליפות העולם שנערכה בטגו, קוריאה הדרומית באוגוסט 2011 זכה פארש במדליית כסף ביידוי פטיש בתוצאה של 81.18 מטר, אחרי קוז'י מורופושי מיפן (81.24 מטר) ופרימוז' קוזמוס מסלובניה (79.39 מטר).

### 2011
#### אלוף אירופה
באליפות אירופה שנערכה בהלסינקי בשנת 2012 זכה פארש במדליית זהב ביידוי פטיש בתוצאה של 79.72 מטר, לפני אלכסיי זגורניי מרוסיה (77.40 מטר) ושימון ז'ולקובסקי מפולין (76.67 מטר).

### 2012
#### אלוף אולימפי
באולימפיאדת לונדון (2012) זכה פארש במדליית זהב ביידוי פטיש בתוצאה של 80.59 מטר, לפני פרימוז' קוזמוס (79.36 מטר) וקוז'י מורופושי (78.71 מטר).

### 2013
באליפות העולם שנערכת במוסקבה שברוסיה באוגוסט 2013 זכה פארש במדליית כסף ביידוי פטיש בתוצאה של 80.30 מטר אחרי, פאבל פאיידק מפולין (81.97 מטר) ולפני לוקאש מליץ' מצ'כיה (79.36 מטר).

### 2014
באליפות אירופה שנערכה בציריך, שווייץ בשנת 2014 זכה פארש במדליית זהב ביידוי פטיש בתוצאה של 82.69 מטר, לפני פאבל פאיידק (82.05 מטר) וסרגיי ליטבינוב מרוסיה (79.35 מטר) ובכך הגן על תוארו.

### 2015
באליפות העולם שנערכת בבייג'ינג שבסין באוגוסט 2015 סיים פארש במקום רביעי ביידוי פטיש בתוצאה של 77.32 מטר.

## שיאים אישיים
* יידוי פטיש: 82.45 מטר (2006)

## קישורים חיצוניים

קטגוריה:אתלטים הונגרים
קטגוריה:אלופים אולימפיים: יידוי פטיש (גברים)
קטגוריה:אתלטים באולימפיאדת אתונה (2004)
קטגוריה:אתלטים באולימפיאדת בייג'ינג (2008)
קטגוריה:אתלטים באולימפיאדת לונדון (2012)
קטגוריה:אתלטים באולימפיאדת ריו דה ז'ניירו (2016)
קטגוריה:הונגרים שנולדו ב-1982
קבוצת ארמיות A

**קבוצת ארמיות A** (בגרמנית: **Armeegruppe A**) היה שמן של מספר קבוצות ארמיות בוורמאכט שלחמו במלחמת העולם השנייה.

## החזית המערבית 1940
ב-26 באוקטובר 1939 שונה שמה של קבוצת ארמיות דרום לקבוצת ארמיות A.

במהלך הפלישה הגרמנית לארצות השפלה ולצרפת ב-1940 הייתה קבוצת ארמיות A אחראית להבקעה דרך יערות הארדנים. מפקדה היה הגנרל גרד פון רונדשטט, והיא הורכבה מכ-½45 דיוויזיות, לרבות 7 דיוויזיות פאנצר (שריון) מקבוצת השריון של קלייסט.

לאחר סיום המערכה בצרפת, הועברה קבוצת הארמיות לפולין, שם שהתה עד לתחילת מבצע ברברוסה, שאז הוחלף שמה לקבוצת ארמיות דרום.

## החזית המזרחית 1942 - 1944
ב-1942, לחמה קבוצת ארמיות דרום בדרום רוסיה. לקראת מבצע מקרה כחול, מתקפת הקיץ הגרמנית בדרום רוסיה, קבוצת ארמיות דרום פוצלה לקבוצת ארמיות A וקבוצת ארמיות B. על קבוצת ארמיות A הוטל לכבוש את שדות הנפט בקווקז. בתחילה התקדמה קבוצת הארמיות וכבשה חלק ניכר מהקווקז, אך לאחר כיתור הארמייה השישית בקרב סטלינגרד, נאלצה קבוצת הארמיות לסגת לעבר חצי האי קרים, כדי להימנע מכיתור על ידי כוחות הצבא האדום. בתחילת 1944 לחמה קבוצת הארמיות בקרבות קשים כנגד הכוחות הסובייטיים שהתקדמו באוקראינה, וב-30 במרץ פוטר מפקד קבוצת הארמיות אוואלד פון קלייסט, ושם קבוצת הארמיות שונה לקבוצת ארמיות דרום אוקראינה.

## החזית המזרחית 1944 - 1945
ב-28 בספטמבר 1944 שונה שמה של קבוצת ארמיות צפון אוקראינה לקבוצת ארמיות A, והיא לחמה בקרפטים ובדרום פולין. ב-25 בינואר 1945 שינה היטלר את שמן של שלוש קבוצות ארמיות. קבוצת ארמיות צפון הפכה לקבוצת ארמיות קורלנד; קבוצת ארמיות מרכז הפכה לקבוצת ארמיות צפון, וקבוצת ארמיות A הפכה לקבוצת ארמיות מרכז.

## מפקדים
* גרד פון רונדשטט (26 באוקטובר 1939 - 22 ביוני 1941)
* וילהלם ליסט (10 ביולי 1942 - 10 בספטמבר 1942)
* אדולף היטלר (10 בספטמבר 1942 - 21 בנובמבר 1942)
* אוואלד פון קלייסט (22 בנובמבר 1942 - 30 במרץ 1944)
* יוזף הרפה (28 בספטמבר 1944 - 17 בינואר 1945)
* פרדיננד שרנר (17 בינואר 1945 - 26 בינואר 1945)

## קישורים חיצוניים
* קבוצת ארמיות A באתר lexikon-der-wehrmacht בגרמנית

קטגוריה:זירת מזרח אירופה במלחמת העולם השנייה
A
שמחתודהעודבבקשה

**שמחתודהעודבבקשה** (באנגלית: **happythankyoumoreplease**) הוא סרט דרמה קומית-רומנטית אמריקאי משנת 2010. הסרט נכתב ובוים על ידי ג'וש רדנור בעבודת הבכורה שלו ככותב ובמאי. בסרט מככבים רדנור, מולין אוקרמן, קייט מארה, זואי קאזאן, מייקל אלגיירי, פבלו שרייבר וטוני הייל. הוא עוסק בקבוצה של תושבי ניו יורק שמנסים לאזן בין אהבה, ידידות ותהליך ההתבגרות הנפשי שלהם.

הבכורה של "שמחתודהעודבבקשה" הייתה בפסטיבל סאנדנס מספר 26, ב-20 בינואר 2010. בפסטיבל, הסרט זכה בפרס הקהל והיה מועמד לפרס חבר השופטים. למרות זאת, מחוץ לפסטיבל, הסרט "זכה" בביקורות צוננות במיוחד. האתר Rotten Tomatoes, המאגד ביקורות מכל העולם, העניק לסרט רק 39% טריות בהתבסס על 49 ביקורות וממוצע משוקלל של 5/10. גם בקופות הסרט כשל כאשר גרף רק כ-$853,862 בכל רחבי העולם.

## עלילה
שישה תושבים בניו יורק מתמרנים בין אהבה, ידידות ותהליך ההתבגרות הנפשי שלהם. סאם וקסלר (ג'וש רדנור) הוא סופר שעובר עליו יום רע במיוחד. כאשר הוא פוגש ילד בשם ראשין (מייקל אלגיירי) שמופרד ממשפחתו ברכבת התחתית, סם מחליט להביא את הילד לדירה שלו עד שהוא יאתר את משפחתו. חייו של סאם סובבים סביב חבריו, אנני (מולין אוקרמן), הסובלת מהתקרחות ולכן אינה מעיזה להיקשר רגשית, צ'ארלי (פבלו שרייבר) ומרי קתרין (זואי קאזאן). צ'ארלי ומרי קתרין מתגוררים ביחד ושוקלים לעבור ללוס אנג'לס כדי לבדוק את מערכת היחסים שלהם. במהלך הסרט, סאם פוגש במיסיסיפי (קייט מארה), מלצרית/זמרת, ומתאהב בה.

## שחקנים
### שחקנים ראשיים
* ג'וש רדנור - סאם וקסלר
* מולין אוקרמן - אנני
* קייט מארה - מיסיסיפי
* זואי קאזאן - מרי קתרין
* מייקל אלגיירי - ראשין
* פבלו שרייבר - צ'ארלי
* טוני הייל - סאם 2#

### שחקנים משניים
* ריצ'רד ג'נקינס - פול גרטמאניאן
* בראם בארו - ספנסר
* מרנה כהן - מליסה
* מרינה אלנה רמירז - ג'יל
* פיטר סקאנוינו - אירה
* פאי וולף - בת'
* דנה בארון - הגינקולוגית
* סונה בילסטד - פקידת קבלה
* ג'ימי גארי ג'וניור - קצין משטרה
* לייטה נאקלי - עובד MTV
* מריהן אורבנו - עובדת סוציאלית
* קתרין פאוול - בחורה שיוצאת מדירה

### ללא קרדיט
* ניקולינה קפיטיאניו - ילדה שמשחקת בפארק
* לינה קארולו - אחראית במסעדה
* טוד דיקיורקיו - הצייר של ראשין
* פטרישיה הודג'ס - עובדת סוציאלית
* רוברט רוסי - ילד על ספסל בפארק
* כריסטיאנה סימון - בחורה בבר

## הפקה
רדנור כתב את התסריט לסרט ב-2005 וב-2006, בזמן ששיחק בעונה הראשונה והשנייה בקומדיית המצבים של ה-CBS, *[[איך פגשתי את אמא]]*. לאחר שסיים את התסריט, במשך שנתיים חיפש רדנור שחקנים שישחקו בסרט ומימון להפקתו. בזמן החיפושים הוא המשיך לכתוב ולשכתב את התסריט. באפריל 2009 השיג רדנור את המימון לו הזדקק. הוא החל לצלם את הסרט ביולי 2009 בניו יורק, לאחר שישה שבועות של פרה-פרודקשן. הסרט התקבל לפסטיבל סאנדנס והוקרן שם לראשונה ב-20 בינואר 2010. בפסטיבל, הסרט זכה בפרס הקהל לסרט הדרמה האמריקאי המועדף.

חברת ההפקות "Myriad Pictures" רכשה את הזכויות להפצה בעולם של הסרט. הזכויות להפצת הסרט בצפון אמריקה נרכשו בהתחלה על ידי חברת "Hannover House", אך חברת ההפקות "Anchor Bay Films" רכשה מ"Hannover House" את זכויות ההפצה והיא זו שהפיצה את הסרט בצפון אמריקה.

## קישורים חיצוניים
* 

* "שמחתודהעודבבקשה" באתר פייסבוק - הדף הרשמי

## הערות שוליים

קטגוריה:סרטים אמריקאיים
קטגוריה:סרטי דרמה קומית
גבי דאגלס

**גבריאל כריסטינה ויקטוריה "גבי" דאגלס** (באנגלית: **Gabrielle Christina Victoria "Gabby" Douglas**; נולדה ב-31 בדצמבר 1995) היא מתעמלת אמריקאית-אפריקאית. היא אלופה אולימפית בתחרות הקרב-רב אישי (לונדון 2012), בעלת 3 מדליות זהב אולימפיות (לונדון 2012 וריו דה ז'ניירו 2016) ואלופת העולם בתחרות הקבוצתית (2011 ו-2015). הייתה לאישה האמריקאית הראשונה שזכתה בשתי מדליות זהב אלו וכן למתעמלת האמריקאית-אפריקאית הראשונה שזכתה בתחרות קרב-רב אישי. היא אחת משלוש מתעמלות אמריקאיות (אלי רייזמן וסימון ביילס) שזכו ב-3 מדליות זהב אולימפיות כל אחת.

## ביוגרפיה
דאגלס נולדה בניופורט ניוז שבווירג'יניה. דאגלס נוצרייה, אולם ציינה שבעבר משפחתה התנסתה בכמה מסורות יהודיות כמו חנוכה, כשרות, ואף ביקור בבית כנסת קונסרבטיבי. היא החלה להתאמן בגיל 6 בהתעמלות. בתחילת דרכה התאמנה בהדרכתם של דינה ווקר וגוסטבו מור ומשנת 2010, מתאמנת בהדרכתו של ליאנג צ'או בווסט דה מוין שבאיווה.

### מדליית זהב באליפות העולם
באליפות העולם בהתעמלות שנערכה בטוקיו שביפן בשנת 2011 זכתה דאגלס במדליית זהב, בתחרות הקבוצתית (179.411 נק') לפני רוסיה (175.329 נק') וסין (172.820 נק'). נוסף לכך, היא סיימה במקום חמישי בתרגיל על המקבילים מדורגים בתוצאה של 14.200 נקודות.

באליפות העולם בגלאזגו 2015 זכתה במדליית הזהב בקרב רב נבחרות ואת מדליית הכסף בקרב רב אישי.

### אלופה אולימפית בקרב רב
באולימפיאדת לונדון (2012) הייתה דאגלס חלק מ"החמישייה העוצמתית" וזכתה בשתי מדליות זהב - בתחרות הקבוצתית (183.596 נקודות), לפני רוסיה (178.530 נקודות) ורומניה (176.414 נקודות) ובתחרות הקרב רב אישי בתוצאה של 62.232 נקודות, לפני ויקטוריה קומובה מרוסיה (61.973 נקודות) ואליה מוסטפינה (59.566 נקודות). נוסף לכך, היא סיימה במקום שביעי בתרגיל על הקורה (13.633 נקודות) ובמקום שמיני בתרגיל על המקבילים מדורגים (14.900 נקודות).

ב-2017 חשפה כי הייתה מקורבנות ההתעללות המינית של רופא נבחרת ההתעמלות האמריקאית לארי נאסר. על כך זכתה יחד עם חברותיה בפרס ארתור אש למעשי אומץ וגבורה בתחום הספורט.

## קישורים חיצוניים

* 

*  
* 

קטגוריה:אמריקאים ילידי וירג'יניה
קטגוריה:מתעמלות אמריקאיות
קטגוריה:ספורטאים אפרו-אמריקאים
קטגוריה:אלופות אולימפיות: קרב-רב
קטגוריה:אלופות עולם בהתעמלות
קטגוריה:אלופות אולימפיות אמריקאיות: התעמלות
קטגוריה:זוכי פרס ארתור אש
קטגוריה:זוכי פרס בחירת הנוער
קטגוריה:מתעמלות אמריקאיות באולימפיאדת ריו דה ז'ניירו (2016)
קטגוריה:מתעמלות אמריקאיות באולימפיאדת לונדון (2012)
קטגוריה:וירג'יניה: ספורטאים
קטגוריה:זוכי פרסי ה-BET: ספורט: ספורטאית השנה
קטגוריה:זוכי פרסי ה-BET: כוכב צעיר
קטגוריה:אמריקאיות שנולדו ב-1995
קטגוריה:אמריקאים שנולדו ב-1995
אפקה זונדרלנד

**אפקה יאן זונדרלנד** (בהולנדית: **Epke Jan Zonderland**; נולד ב-16 באפריל 1986 בלמר) הוא מתעמל הולנדי, אלוף אולימפי (לונדון 2012), 3 פעמים אלוף העולם (אנטוורפן 2013, ננינג 2014 ודוחה 2018), 3 פעמים סגן אלוף העולם (לונדון 2009, רוטרדם 2010 ומונטריאול 2017) ופעמיים אלוף אירופה (ברלין 2011 וסופיה 2014) במתח.

## חייו
זונדרלנד החל להתאמן בהתעמלות כשהיה בן 4. להישגים הראשונים בזירה הבינלאומית הגיע באליפות אירופה בהתעמלות לנוער שנערכה בליובליאנה ב-2004. הוא זכה במדליית כסף בתרגיל המתח וסיים במקום הרביעי בקרב-רב. באותה שנה זכה באליפות הולנד בקרב-רב, לאחר שגבר על האלוף היוצא, אחיו הגדול הֶרֶה.

באליפות העולם בהתעמלות שנערכה במלבורן ב-2005 העפיל זונדרלנד לשלב הגמר בקרב-רב. הוא וג'פרי ואמס היו ההולנדים הראשונים בהיסטוריה שרושמים הישג כזה. בשלב הגמר סיים במקום ה-11. באליפות אירופה שנערכה באותה שנה בדברצן סיים רק במקום ה-15. באליפות אירופה שנערכה בוולוס ב-2006 הצליח יותר, העפיל לשלב הגמר בתרגיל המתח, וסיים במקום השישי. באותה שנה זכה פעם נוספת באליפות הולנד בקרב-רב.

באליפות אירופה שנערכה באמסטרדם ב-2007 רשם זונדרלנד את ההישג המשמעותי הראשון שלו, כשזכה במדליית הארד בתרגיל המקבילים. כן סיים במקום השישי בקרב-רב, ההישג הגבוה ביותר שמתעמל הולנדי הגיע אליו אי פעם. באליפות העולם שנערכה בשטוטגרט באותה שנה סיים במקום הרביעי בתרגיל המתח, ובאולימפיאדת בייג'ינג (2008) סיים במקום השביעי בקרב-רב.

בשנת 2009 נרשמה התקדמות נוספת בהישגיו של זונדרלנד, כשזכה במדליית הכסף בתרגיל המתח באליפות העולם שנערכה בלונדון. בנוסף, סיים במקום השישי בתרגיל המקבילים. באליפות אירופה שנערכה באותה שנה במילאנו, הסתפק במקום החמישי בתרגיל המתח. בעקבות הישגיו באותה שנה, נבחר זונדרלנד לספורטאי השנה בהולנד.

באליפות העולם שנערכה ברוטרדם ב-2010 זכה בפעם השנייה ברציפות במדליית כסף. תוצאה דומה השיג באליפות אירופה שנערכה באותה שנה בבירמינגהאם. באליפות אירופה הבאה, שנערכה בברלין ב-2011, הוכתר כאלוף אירופה במתח, וכן זכה במדליית הכסף בתרגיל המקבילים. בעקבות הישגיו אלה נבחר זונדרלנד פעם נוספת לספורטאי השנה בהולנד. באליפות העולם שנערכה בטוקיו באותה שנה הצליח פחות, וסיים במקום החמישי במתח, ובאליפות אירופה שנערכה במונפלייה ב-2012 לא הצליח לעלות לגמר באף מכשיר.

באולימפיאדת לונדון (2012) רשם זונדרלנד את הישג השיא שלו בקריירה, כשזכה במדליית הזהב בתרגיל המתח. בכך, היה להולנדי הראשון שזוכה במדליה אולימפית בהתעמלות מאז נבחרת הנשים ההולנדית עשתה זאת באולימפיאדת אמסטרדם (1928).

במקביל לקריירה בהתעמלות, נרשם זונדרלנד ללימודי רפואה באוניברסיטת חרונינגן בשנת 2006, והשלים את לימודיו והוסמך כדוקטור לרפואה בשנת 2018, לאחר שפרס אותם לאורך 12 שנים. נשוי ללינדה ואב לשני בנים.

## קישורים חיצוניים

* 

* 

קטגוריה:מתעמלים הולנדים
קטגוריה:אלופים אולימפיים: מתח
קטגוריה:מתעמלים באולימפיאדת בייג'ינג (2008)
קטגוריה:מתעמלים באולימפיאדת לונדון (2012)
קטגוריה:מתעמלים באולימפיאדת ריו דה ז'ניירו (2016)
קטגוריה:מתעמלים באולימפיאדת טוקיו (2020)
קטגוריה:בוגרי אוניברסיטת חרונינגן
קטגוריה:הולנדים שנולדו ב-1986